অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
ওপেন হ্যান্ডসেট এল্যায়েন্স
এটি প্রতিষ্ঠিত হয় ২০০৭ সালের ৫ই নভেম্বর গুগলের নেতৃত্বে ৩৪ সদস্য নিয়ে, যাতে মোবাইল হ্যান্ডসেট প্রস্তুতকারক, এপ্লিকেশন প্রস্তুতকারক, কিছু মোবাইল অপারেটর এবং চিপ নির্মাতা প্রতিষ্ঠান ছিল। এনড্রয়েড এই সংঘের প্রধান সফটওয়্যার মুক্ত উৎসের লাইসেন্স ভিত্তিক এবং অন্যান্য মোবাইল প্ল্যাটফর্ম যেমন অ্যাপল, মাইক্রোসফট, নকিয়া (সিমবিয়ান), এইচপি (পালম), স্যামসাং/ইন্টেল (টাইজেন, বাডা) এবং ব্ল্যাকবেরির সাথে প্রতিযোগিতা করেছে।